Lagarde: Pasiguria problem për rimëkëmbjen globale
Drejtorja e FMN-së Christine Lagarde bëri thirrje për bashkëpunim nga të gjithë në rrugën drejt rimëkëmbjes globale.
Drejtoresha e Fondit Monetar Ndërkombëtar Christine Lagarde tha se hartuesit e politikave financiare evropiane duhet të vënë në jetë planet për të shpëtuar Euron, përfshirë krijimin e një sistemi të unifikuar bankar. Zonja Lagarde tha në Institutit Peterson për Ekonominë Ndërkombëtare se pasiguria po pengon përpjekjet për rimëkëmbjen e ekonomisë globale. Megjithëse ajo tha se masat më urgjente duhen marrë në Eurozonë, ajo shtoi se edhe Shtetet e Bashkuara paraqesin një rrezik të madh me masat shtrënguese fiskale që mund të ndërmerren vitin ardhshëm. Ekonomia globale është pak më e dobët se parashikimet e FMN-së të bëra në korrik dhe ajo është ndikuar nga një numër faktorësh përfshirë pasigurinë, tha drejtorja e FMN-së Christine Lagarde. Në korrik, FMN uli parashikimet për ritmin e rritjes së ekonomisë botërore në 3.5 për qind. Në fjalmin që i paraprinë takimit të Bankës Botërore dhe FMN-së që do të zhvillohet në Tokio në fillim të tetorit, zonja Lagarde i bëri thirrje qeverive të zbatojnë politika ekonomike të cilat garantojnë rimëkëmbjen globale. Zonja Lagard tha se një numër faktorësh po ndihmojnë në ngadalësimin e ekonomisë globale. Zonja Lagarde tha se sektori financiar sot nuk është më i sigurtë se ç’ishte në fillim të krizës pesë vite më parë. Ajo tha se udhëheqësit evropianë duhet të përmirësojnë zbatimin e reformave dhe duhet të punojnë së bashku për të arritur qëllimet e tyre. Pasiguria në eurozonë është rreziku më i madh i ekonomisë globale, tha zonja Lagarde. Por ajo gjithashtu theksoi se ngecja e bisedimeve mbi politikat fiskale në Shtetet e Bashkuara është “kërcënim serioz” për ekonominë globale. Drejtorja e FMN-së Christine Lagarde paralajmëroi se